# 13. Και τώρα τι;

Η ανάγνωση αυτού του διδακτικού υλικού πιθανότατα ενίσχυσε το ενδιαφέρον σας για τη χρήση της Python — θα πρέπει να είστε πρόθυμοι να εφαρμόσετε την Python για την επίλυση των προβλημάτων του πραγματικού σας κόσμου. Που πρέπει να πάτε για να μάθετε περισσότερα;

Αυτό το διδακτικό υλικό είναι μέρος του συνόλου τεκμηρίωσης της Python. Μερικά άλλα έγγραφα του συνόλου είναι:

- The Python Standard Library:

  Θα πρέπει να περιηγηθείτε σε αυτό το εγχειρίδιο, το οποίο παρέχει πλήρες (αν και συνοπτικό) υλικό σχετικά με τους τύπους, τις συναρτήσεις, και τα modules στην standard βιβλιοθήκη. Η standard διανομή Python περιλαμβάνει πολύ πρόσθετο κώδικα. Υπάρχουν modules για ανάγνωση ηλεκτρονικού γραμματοκιβωτίου Unix, ανάκτηση εγγράφων μέσω HTTP, δημιουργία τυχαίων αριθμών, ανάλυση επιλογών γραμμής εντολών, συμπίεση δεδομένων και πολλές εργασίες. Το Skimming μέσω της βιβλιοθήκης θα σας δώσει μια ιδέα για το τι είναι διαθέσιμο.

- Installing Python Modules εξηγεί πως να εγκαταστήσετε πρόσθετα modules γραμμένα από άλλους χρήστες Python.

- Εγχειρίδιο Αναφοράς της Γλώσσας Python: Μια λεπτομερής εξήγηση της σύνταξης και της σημασιολογίας. Είναι βαριά ανάγνωση, αλλά είναι χρήσιμο ως πλήρης οδηγός για την ίδια τη γλώσσα.

Περισσότερα Βοηθήματα για Python:

- https://www.python.org: Ο κύριος ιστότοπος της Python. Περιέχει κώδικα, τεκμηρίωση, και δείκτες που σχετίζονται με την Python στο web.

- https://docs.python.org: Γρήγορη πρόσβαση στην τεκμηρίωση της Python.

- https://pypi.org: Το ευρετήριο Πακέτων Python, που προηγουμένως ονομαζόταν επίσης Τυροκομείο [1], είναι ένα ευρετήριο Python modules που έχουν δημιουργηθεί από χρήστες που είναι διαθέσιμα για λήψη. Μόλις ξεκινήσετε την κυκλοφορία του κώδικα, μπορείτε να τον καταχωρήσετε εδώ για το βρουν άλλοι.

- https://code.activestate.com/recipes/langs/python/: Το Python Cookbook είναι μια αρκετά μεγάλη συλλογή παραδειγμάτων κώδικα, μεγαλύτερα modules και χρήσιμα scripts. Ιδιαίτερα αξιοσημείωτες συνεισφορές συλλέγονται σε ένα βιβλίο με τίτλο Python Cookbook (O’Reilly & Associates, ISBN 0-596-00797-3.)

- https://pyvideo.org συλλέγει συνδέσμους προς βίντεο που σχετίζονται με την Python από συνέδρια και συναντήσεις ομάδων χρηστών.

- https://scipy.org: Το έργο Scientific Python περιλαμβάνει modules για γρήγορους υπολογισμούς και χειρισμούς πινάκων συν μια σειρά από πακέτα για πράγματα όπως η γραμμική άλγεβρα, οι μετασχηματισμοί Fourier, οι μη γραμμικοί λύτες, οι κατανομές τυχαίνω αριθμών, η στατιστική ανάλυση και τα λοιπά παρόμοια.

Για ερωτήσεις και αναφορές προβλημάτων που σχετίζονται με Python, μπορείτε να δημοσιεύσετε στην ομάδα συζήτησης comp.lang.python, ή να τις στείλετε στη λίστα αλληλογραφίας στην διεύθυνση python-list@python.org. Η ομάδα συζήτησης και η λίστα αλληλογραφίας είναι gatewayed , έτσι ώστε τα μηνύματα που δημοσιεύονται στο ένα θα προωθούνται αυτόματα στο άλλο. Υπάρχουν εκατοντάδες αναρτήσεις την ημέρα, που κάνουν (και απαντούν) ερωτήσεις, προτείνουν νέες δυνατότητες και ανακοινώνουν νέα modules. Τα αρχεία της λίστα αλληλογραφίας είναι διαθέσιμα στη διεύθυνση https://mail.python.org/pipermail/.

Πριν από τη δημοσίευση, φροντίστε να ελέγξετε τη λίστα με Frequently Asked Questions (σε συντομογραφία FAQ). Οι FAQ ερωτήσεις απαντούν σε πολλές από τις ερωτήσεις που εμφανίζονται ξανά και ξανά και μπορεί να περιέχουν ήδη τη λύση για το πρόβλημά σας.

Υποσημειώσεις

[1]

Το «Cheese Shop» είναι ένα σκίτσο των Monty Python: ένα πελάτης μπαίνει σε ένα τυροκομείο αλλά ό,τι τυρί ζητήσει, ο υπάλληλος λέει ότι δεν υπάρχει.